CELEX: 42018X1858
Language: el
Date: 2018-11-28 00:00:00
Title: Τροποποιήσεις του κανονισμού αριθ. 100 Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τις ειδικές απαιτήσεις για το ηλεκτρικό σύστημα κίνησης [2018/1858]

28.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 302/114
            
         
      Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση:
      http://www.unece.org/trans/main/wp29/wp29wgs/wp29gen/wp29fdocstts.html
      Τροποποιήσεις του κανονισμού αριθ. 100 Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τις ειδικές απαιτήσεις για το ηλεκτρικό σύστημα κίνησης [2018/1858]
      Τροποποιήσεις του κανονισμού αριθ. 100 που δημοσιεύθηκε στην ΕΕ L 87 της 31ης Μαρτίου 2015
      
      Ενσωματώνουν τα εξής:
      
                   
               
               
                  Προσθήκη 2 στη σειρά τροποποιήσεων 02 — Ημερομηνία έναρξης ισχύος: 29 Ιανουαρίου 2016
               
            
                   
               
               
                  Συμπλήρωμα 3 στη σειρά τροποποιήσεων 2 – Ημερομηνία έναρξης ισχύος: 18 Ιουνίου 2016
               
            Σε ολόκληρο το κείμενο του κανονισμού (μαζί με τα παραρτήματα), το επαναφορτιζόμενο σύστημα αποθήκευσης ενέργειας (ΕΣΑΕ), τροποποιείται ως εξής: Επαναφορτιζόμενο σύστημα αποθήκευσης ηλεκτρικής ενέργειας (REESS).
      Οι παράγραφοι 5.1 έως 5.1.1.3, τροποποιούνται ως εξής:
      
         «5.1.   Προστασία από ηλεκτροπληξία
         Οι εν λόγω απαιτήσεις για την ηλεκτρική ασφάλεια εφαρμόζονται σε κεντρικούς αγωγούς υψηλής τάσης όταν αυτοί δεν είναι συνδεδεμένοι με εξωτερικές παροχές ισχύος υψηλής τάσης.
         5.1.1.   Προστασία από άμεση επαφή
         Η προστασία από άμεση επαφή με υπό τάση μέρη είναι επίσης απαραίτητη για οχήματα που διαθέτουν οποιονδήποτε τύπο ΕΣΑΕ ο οποίος έχει εγκριθεί δυνάμει του μέρους II του παρόντος κανονισμού.
         Μέρη υπό τάση προστατεύονται από άμεση επαφή και συμμορφώνονται με τις παραγράφους 5.1.1.1. και 5.1.1.2. Πλέγματα, θάλαμοι, στερεά μόνωση και ακροδέκτες δεν είναι δυνατό να ανοίγονται, να διαχωρίζονται, να αποσυναρμολογούνται ή να απομακρύνονται χωρίς τη χρήση εργαλείων.
         Ωστόσο, οι ακροδέκτες (συμπεριλαμβανομένης της εισόδου του οχήματος) επιτρέπεται να διαχωρίζονται χωρίς τη χρήση εργαλείων, εάν πληρούν μία ή περισσότερες από τις ακόλουθες απαιτήσεις:
         
                     α)
                  
                  
                     συμμορφώνονται με τις παραγράφους 5.1.1.1. και 5.1.1.2. όταν διαχωρίζονται, ή
                  
               
                     β)
                  
                  
                     είναι τοποθετημένοι κάτω από το δάπεδο και είναι εξοπλισμένοι με μηχανισμό κλειδώματος, ή
                  
               
                     γ)
                  
                  
                     είναι εξοπλισμένοι με μηχανισμό κλειδώματος. Άλλα στοιχεία, τα οποία δεν αποτελούν μέρη του ακροδέκτη, αφαιρούνται μόνο με τη χρήση εργαλείων προκειμένου να είναι σε θέση να διαχωριστεί ο ακροδέκτης, ή
                  
               
                     δ)
                  
                  
                     η τάση των υπό τάση μερών ισούται ή είναι μικρότερη από 60V ΣΡ ή ίση ή μικρότερη από 30V ΕΡ (rms) εντός 1 δευτερολέπτου από τη στιγμή διαχωρισμού του ακροδέκτη.
                  
               5.1.1.1.   Για προστασία των υπό τάση μερών εντός του θαλάμου επιβατών ή του χώρου αποσκευών, παρέχεται ο βαθμός προστασίας IPXXD.
         5.1.1.2.   Για προστασία των υπό τάση μερών σε χώρους εκτός του θαλάμου επιβατών ή του χώρου αποσκευών, εκπληρώνεται ο βαθμός προστασίας IPXXB.»
      
      Οι παράγραφοι 5.1.1.4 έως 5.1.1.5.3 επαναριθμούνται ως παράγραφοι 5.1.1.3 έως 5.1.1.4.3.